《再用前韵四首 其三》
宋代·孙觌

亹亹交情青眼见，纷纷穷路白头新。地偏壤断门无辙，衣敝囊空甑有尘。

但见荒村连虎穴，那知曳水暴龙鳞。谁人手挽天河去，一洗郊原浩荡春。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。